
บทคัดย่อ
จากความนิยมปลูกพืชในเมืองที่เน้นความสะดวกสบาย ไม่เสียเวลาในการดูแลรักษา นำไปสู่การพัฒนาฟิล์มถุงเพาะชำคาร์บอกซีเมทิลเซลลูโลสเปลี่ยนสีตามค่า pH ของดินที่สามารถย่อยสลายได้เองตามธรรมชาติและสามารถเปลี่ยนสีตามค่า pH ของดิน เพื่อให้ผู้ปลูกสามารถควบคุมปัจจัยค่า pH ของดินที่เหมาะสมต่อการเติบโตของต้นกล้าได้อย่างเหมาะสม
 ขั้นตอนการสังเคราะห์คาร์บอกซีเมทิลเซลลูโลส (Carboxymethyl cellulose, CMC) จากเส้นใยมะพร้าว โดยศึกษาอิทธิพลของความเข้มข้นของสารละลาย NaOH ในกระบวนการอีเทอริฟิเคชัน (Etherification) ต่อการเปลี่ยนแปลงหมู่ฟังก์ชันด้วยเทคนิค FTIR และค่าระดับการแทนที่ (Degree of Substitution: DS) ตามมาตรฐาน 
ASTM D1439-03 ร่วมกับการพัฒนาฟังก์ชันการเปลี่ยนสีฟิล์มตามค่า pH ของดิน โดยศึกษาความเข้มข้นของสารสกัดดอกอัญชันที่ส่งผลต่อความเข้มข้นแอนโทไซยานิน ด้วยวิธี pH differential เพื่อหาความเข้มข้นที่สามารถทำให้ฟิล์มเปลี่ยนสีตามค่า pH ได้อย่างชัดเจน พบว่าสารละลาย NaOH ที่ความเข้มข้น 20% w/v ส่งผลให้หมู่ฟังก์ชันของ CMC สังเคราะห์ สอดคล้องกับ CMC เชิงพาณิชย์มากที่สุด โดยมีค่า DS ที่เหมาะสมต่อการอุ้มน้ำของฟิล์ม และสารสกัดดอกอัญชันที่มีความเข้มข้น 5% w/v มีความเข้มข้นของแอนโทไซยานินสูงสุดคือ 24.8 mg/L ซึ่งสามารถสังเกตการเปลี่ยนสีฟิล์มตามค่า pH ได้อย่างชัดเจน   
คำสำคัญ : คาร์บอกซีเมทิลเซลลูโลส, เทคนิค FTIR, ค่าระดับการแทนที่ (DS), วิธี pH differential, แอนโทไซยานิน

1. บทนำ
กระแสความนิยมการปลูกพืชและเกษตรกรรมเมืองในปัจจุบัน ส่งผลให้ปริมาณขยะพลาสติกทางการเกษตรเพิ่มสูงขึ้น โดยเฉพาะ "ถุงเพาะชำพลาสติก
พอลิเอทิลีน" ซึ่งเป็นพลาสติกใช้ครั้งเดียวทิ้งและใช้เวลาย่อยสลายนานกว่า 400–500 ปี (กรมควบคุมมลพิษ, 2565) จากรายงานของ FAO (2021) ระบุว่า ขยะพลาสติกภาคการเกษตรทั่วโลกมีปริมาณสูงกว่า 12.5 ล้านตันต่อปี และมีอัตราการรีไซเคิลต่ำ ก่อให้เกิดปัญหา
ไมโครพลาสติกตกค้างและปนเปื้อนในระบบนิเวศดินอย่างรุนแรง 
ในด้านการเพาะปลูก ระยะต้นกล้าเป็นช่วงที่เปราะบางที่สุด โดยมีค่าความเป็นกรด-ด่าง (pH) ของดินเป็นปัจจัยวิกฤตต่อการละลายและการดูดซึมธาตุอาหารหลัก (N, P, K) ซึ่งพืชส่วนใหญ่เจริญเติบโตได้ดีในช่วง pH 5.5–6.5 (Brady & Weil, 2016) หากค่า pH ของดินเบี่ยงเบนไปจากช่วงดังกล่าว จะส่งผลให้เกิดสภาวะขาดธาตุอาหารหรือเกิดพิษจากแร่ธาตุบางชนิดส่งผลให้อัตราการรอดชีวิตของต้นกล้าลดลงอย่างมีนัยสำคัญ อย่างไรก็ดี กลุ่มผู้เพาะปลูกระดับครัวเรือนและคนเมืองที่ไม่ใช่เกษตรกรอาชีพ มักประสบข้อจำกัดด้านอุปกรณ์ตรวจวัดเนื่องจากมีราคาสูง ทั้งยังมองว่ากระบวนการตรวจสอบดินด้วยวิธีทางเคมีดั้งเดิมมีความซับซ้อน ยุ่งยาก และรบกวนระบบรากที่อ่อนแอของต้นอ่อนส่งผลให้ผู้เพาะปลูกละเลยการตรวจสอบสภาพดิน จนนำไปสู่ความล้มเหลวในการอนุบาลต้นกล้า
คณะผู้จัดทำจึงพัฒนาถุงเพาะชำผสม CMC จากเส้นใยมะพร้าวและสารสกัดจากดอกอัญชันขึ้น โดยนำเส้นใยมะพร้าวซึ่งเป็นวัสดุเหลือทิ้งทางการเกษตรมาสังเคราะห์เป็นคาร์บอกซีเมทิลเซลลูโลส (CMC) อนุพันธ์ของเซลลูโลสซึ่งมีความสามารถในการดูดซับน้ำ จึงช่วยรักษาความชื้นให้รากของต้นกล้าและดินได้ดี นำมาขึ้นรูปเป็นฟิล์มชีวภาพที่ย่อยสลายได้และเพิ่มฟังก์ชันอัจฉริยะด้วยสารสกัดแอนโทไซยานินจากดอกอัญชันเพื่อทำหน้าที่เป็นอินดิเคเตอร์เปลี่ยนสีตามค่า pH (Siriwong et al., 2018) นวัตกรรมนี้จึงเป็นเซนเซอร์อัจฉริยะแบบแสดงผลด้วยตาเปล่าที่ช่วยให้การดูแลต้นกล้ากลายเป็นเรื่องง่าย สะดวก และเป็นมิตรต่อสิ่งแวดล้อมอย่างยั่งยืน
2. วิธีดำเนินงาน
	2.1 การสังเคราะห์คาร์บอกซีเมทิลเซลลูโลส 
			2.1.1 สังเคราะห์เซลลูโลส ทำการต้มด้วยด่าง (Alkalization) โดยนำเส้นใยมะพร้าว 80 g เติม สารละลาย NaOH เข้มข้น 6% w/v ให้ความร้อนที่อุณหภูมิ 80 °C เป็นเวลา 2 ชั่วโมง กรองล้างเยื่อด้วยน้ำสะอาด นำไปอบที่อุณหภูมิ 60 °C เป็นเวลา 12 ชั่วโมง
		2.1.2 ทำการฟอกสี โดยนำเส้นใยจาก
กระบวนการอัลคาไรเซชัน (Alkalization) แช่ในสารละลาย H2O2 เข้มข้น 20% v/v ที่อุณหภูมิห้อง 2 วัน กรองและล้างด้วยน้ำสะอาด นำไปอบที่อุณหภูมิ 60 °C เป็นเวลา 12 ชั่วโมง 
	


		2.1.3 สังเคราะห์ CMC (Etherification) นำเซลลูโลสที่สังเคราะห์ได้ปริมาณ 5 g มาทำปฏิกิริยากับ NaOH ความเข้มข้นที่กำหนดไว้ 4 ความเข้มข้น ได้แก่ 10, 20, 30, 40 และ 50% w/v จำนวน 40 cm3 และไอโซโพรพานอล 20 cm3 คนผสมที่อุณหภูมิห้องเป็นเวลา 30 นาที	
		2.1.4 เติม MCA 7 g คนผสมเป็นเวลา 30 นาที ปิดคลุมสารละลายด้วยอะลูมิเนียมฟอยล์ นำเข้าไปอบที่อุณหภูมิ 55 °C เป็นเวลา 3 ชั่วโมง
2.1.5 กรองสารละลายและล้างตะกอนด้วย น้ำสะอาด, ethanol 70% v/v และ methanol  70% v/v ปรับค่า pH ของสารละลายให้เป็นกลางด้วยกรดอะซิติก อบที่อุณหภูมิ 60 °C เป็นเวลา 24 ชั่วโมง	
2.2 การวิเคราะห์สมบัติของ CMC
	2.2.1 นำ CMC เชิงพาณิชย์และ CMC สังเคราะห์มาวิเคราะห์หมู่ฟังก์ชันด้วยเทคนิค FTIR
2.2.2 หาค่าระดับการแทนที่ (DS) ตามมาตรฐาน ASTM D1439-03 
2.2.3 นำ CMC ที่ได้ 1 g ละลายกับ NaOH 
0.1 M จำนวน 10 cm3 คนผสมกัน 2 นาที
	2.2.4 นำสารละลายข้างต้นไทเทรตกับ  HCl เข้มข้น 0.1 M โดยใช้ฟีนอล์ฟทาลีนเป็นอินดิเคเตอร์ จากนั้นคำนวณ ค่า DS ตามมาตรฐาน ASTM D1439-03 ดังสมการ (รัตนาภร ยวงสวัสดิ์, 2566)

แทน A จาก (1) ในสมการ 
[image: A mathematical equation with numbers

AI-generated content may be incorrect.](2)
(2)

A คือ มิลลิอิควิวาเลนซ์ของกรดต่อกรัมตัวอย่าง 
B คือ ปริมาตรของสารละลาย NaOH  (cm3)
C คือ ความเข้มข้นของสารละลาย NaOH (M) 
D คือ ปริมาตร HCl ที่ใช้ในการไทรเทรต (cm3) 
E คือ ความเข้มข้นของสารละลาย HCl (M) 
F คือ ปริมาณตัวอย่าง CMC ที่ใช้ (g)
	2.3 การสกัดอินดิเคเตอร์จากดอกอัญชัน
	2.3.1 นำดอกอัญชันหั่นละเอียด ต้มในน้ำสะอาด เป็นระยะเวลา 20 นาที กรองเศษออกให้เหลือเเค่ของเหลว ให้ได้สารสกัดดอกอัญชันเข้มข้น 1, 3 และ 
5 % w/v  (คณะผู้จัดทำได้ทดลองการเปลี่ยนสีของฟิล์มเมื่อผสมสารสกัดดอกอัญชันความเข้มข้น 7 % w/v  พบว่าฟิล์มมีสีเข้มเกินไปจนทำให้สังเกตการเปลี่ยนสีจาก pH ได้ไม่จัดเจน จึงสรุปว่าความเข้มข้น 5 % w/v คือความเข้มข้นสูงสุดที่นำมาทดสอบ)
[image: ]	2.3.2 หาความเข้มข้นของแอนโทไซยานิน โดยใช้เครื่อง UV-Vis spectrophotometer วัดค่าการดูดกลืนแสง บนช่วงความยาวคลื่น 450-700 nm ที่ pH 1.0 และ pH 4.5 เพื่อ จากสมการดังนี้ (Arusa Chaovanalikit, 2011)

Aλmax	คือ ค่าการดูดกลืนแสงสูงสุดของสารสกัด
A700	คือ ค่าการดูดกลืนแสงของสารละลายที่ความยาวคลื่น 700 nm
MW	คือ มวลโมเลกุลของ anthocyanin คือ cyanidin-3-glucoside มีค่าประมาณ 449.2 g/mol
DF		คือ อัตราการเจือจางของตัวอย่าง
1000	คือ ค่าคงที่เพื่อแปลงหน่วยเป็น mg/L
ε		คือ molar extinction coefficient ของ anthocyanin คือ cyanidin-3-glucoside มีค่า 26,900 L·mol-1·cm-1
l 	คือ ความยาวคิวเวตต์
	2.4 การขึ้นรูปฟิล์ม			
2.4.1 นำตัวอย่าง CMC ที่มีสมบัติเหมาะสมที่สุดเป็นสารตั้งต้น โดยผสม CMC 10 g ในน้ำกลั่น 100 cm3 ใช้กลีเซอรอลเป็นพลาสติไซเซอร์

2.5.2 เทสารสกัดดอกอัญชันจาก 200 cm3 ผสมขึ้นรูปฟิล์ม เติม PVA 20 g คนพร้อมทั้งให้ความร้อนจน PVA ละลายหมด เทลงพิมพ์ขนาด 20 cm x 20 cm เกลี่ยให้มีความหนาสม่ำเสมอ นำเข้าอบ 60 °C เป็นเวลา 6 ชั่วโมง
2.5.3 ขึ้นรูปเป็นทรงกระบอกตัน 1 ด้าน ความสูง 8 cm เส้นผ่านศูนย์กลางยาว 10 cm
	2.6 ทดสอบการสลายตัวของฟิล์มในดินและการเปลี่ยนสีตามค่า pH ของฟิล์ม	
2.6.1 วัดร้อยละการสลายตัวของฟิล์มด้วยการฝังกลบดิน โดยนำฟิล์มขึ้นมาถ่ายภาพทุกวันเพื่อสังเกตการย่อยสลายจนถึงวันที่ฟิล์มย่อยสลายหมดและชั่งน้ำหนักหาอัตราการย่อยสลายของฟิล์มจากร้อยละการสูญเสียน้ำหนัก ดังสมการ(1)

W0 = น้ำหนักก่อนฝังดิน,  Wi = น้ำหนักหลังฝังดิน
2.6.2 วัดช่วงการเปลี่ยนสีของฟิล์มที่ pH ต่าง ๆ โดยใช้ Colorimeter วัด 3 ตำแหน่งบนฟิล์มเพื่อหาค่าเฉลี่ยค่า L*, a* และ b* จากเครื่อง Colorimeter
3. ผลการทดลอง 
	3.1 ผลการวิเคราะห์สมบัติของ CMC
	3.1.1 ค่าระดับการแทนที่ของหมู่คาร์บอกซี-เมทิล ของเซลลูโลสตามมาตรฐาน ASTM D1439-03 
(รัตนาภร ยวงสวัสดิ์, 2566)
ตารางที่ 1 แสดงค่าระดับการแทนที่ (DS)  ของ CMC ที่สังเคราะห์โดยสารละลาย NaOH ความเข้มข้นต่าง ๆ
	ความเข้มข้นสารละลาย NaOH (%w/v)
	ค่าระดับการแทนที่
(DS)

	CMC เชิงพาณิชย์
	0.47

	10
	0.34

	20
	0.43

	30
	0.35

	40
	0.29

	50
	0.22



	3.1.2 การวิเคราะห์หมู่ฟังก์ชันของ CMC ด้วย    เทคนิค FTIR

รูปที่ 1 กราฟสเปกตรัม FTIR ของ CMC เชิงพาณิชย์เปรียบเทียบกับ CMC ที่สังเคราะห์ด้วยสารละลาย NaOH ความเข้มข้น 10% 

AI-generated content may be incorrect.]รูปที่ 2 กราฟสเปกตรัม FTIR ของ CMC เชิงพาณิชย์เปรียบเทียบกับ CMC ที่สังเคราะห์ด้วยสารละลาย NaOH ความเข้มข้น 20% 

รูปที่ 3 กราฟสเปกตรัม FTIR ของ CMC เชิงพาณิชย์เปรียบเทียบกับ CMC ที่สังเคราะห์ด้วยสารละลาย NaOH ความเข้มข้น 30% 
 จากการหาค่าระดับการแทนที่ (DS) ตามมาตรฐาน ASTM D1439-03 และการวิเคราะห์หมู่ฟังก์ชันด้วยเทคนิค FTIR พบว่า CMC ที่สังเคราะห์โดย NaOH ความเข้มข้น 20% w/v ให้ผลการทดลองที่สอดคล้องกับ CMC เชิงพาณิชย์มากที่สุด โดยมีค่า DS สูงที่สุดเท่ากับ 0.43 (ใกล้เคียงกับสารมาตรฐานที่มีค่า 0.47) และปรากฏพีคสัญญาณของหมู่คาร์บอกซีเลตแอนไอออน (−COO−) 
บริเวณช่วงความยาวคลื่นประมาณ 1590 cm-1 และ 1410 cm−1 เด่นชัดที่สุด 
ในส่วนของ CMC ที่สังเคราะห์โดย NaOH ความเข้มข้น 10% w/v มีค่า DS และความเข้มพีค FTIR ต่ำ เนื่องจากปริมาณด่างไม่เพียงพอสำหรับการเปลี่ยนโครงสร้างเซลลูโลส ส่งผลให้เกิดปฏิกิริยาการแทนที่ได้อย่างจำกัด อย่างไรก็ตาม เมื่อเพิ่มความเข้มข้นของ NaOH เป็น 30%, 40% และ 50% w/v พบว่าแนวโน้มค่า DS และความชัดของพีค FTIR ลดลง เนื่องจากด่างที่เข้มข้นมากไปเหนี่ยวนำการเกิดปฏิกิริยาข้างเคียง (Side reaction) ได้โซเดียมไกลโคเลต (Sodium glycolate) และส่งผลให้เกิดการย่อยสลายโครงสร้างพอลิเมอร์ (Degradation) (Rachtanapun et al., 2012)
	3.2 ความเข้มข้นของแอนโทไซยานินที่ความเข้มข้นต่าง ๆ ของสารสกัดดอกอัญชัน
ตารางที่ 2 ค่าการดูดกลืนแสงที่ λmax และ 700 นาโนเมตร ของสารสกัดดอกอัญชันความเข้มข้น 1, 3, 5% w/v ที่ pH 1.0 และ pH 4.5
	ความเข้มข้นของสารสกัดดอกอัญชัน (% w/v)
	pH 1.0
	pH 4.5

	
	ค่าการดูดกลืนแสงที่ λ max
	ค่าการดูดกลืนแสงที่ ความยาวคลื่น 700 nm.
	ค่าการดูดกลืนแสงที่ λ max
	ค่าการดูดกลืนแสงที่ ความยาวคลื่น 700 nm.

	1
	0.488
	0.007
	0.216
	0.006

	3
	0.587
	0.005
	0.300
	0.006

	5
	0.764
	0.010
	0.393
	0.010


ตารางที่ 3 ความเข้มข้นของแอนโทไซยานินที่ความเข้มข้นของสารสกัดดอกอัญชัน คำนวณโดยวิธี pH differential (Arusa Chaovanalikit ,2011)
	ความเข้มข้นของสารสกัดดอกอัญชัน (%w/v)
	ความเข้มข้นของแอนโทไซยานิน
จากสารสกัด (mg/L)

	1
	18.1

	3
	22.8

	5
	24.8



สารสกัดดอกอัญชันที่ความเข้มข้น 5 % w/v มีค่าความเข้มข้นของแอนโทไซยานินมากที่สุด สารสกัดที่เข้มข้นจะพบทิศทางการเปลี่ยนแปลงสีเด่นชัดขึ้นกว่าสารสกัดที่เข้มข้นน้อยกว่า ซึ่งสามารถสังเกตเปลี่ยนสีตามค่า pH ที่เปลี่ยนไปได้อย่างชัดเจน ตามงานวิจัยของ Kuntapas Kungsuwan, et al (2014)
	3.3 การสลายตัวของฟิล์มในดินและการเปลี่ยนสีตามค่า pH ของฟิล์ม
			3.3.1 ร้อยละการสลายตัวของฟิล์มในดิน
ตารางที่ 4 น้ำหนักของฟิล์ม ร้อยละการสลายตัวของฟิล์ม
ในดิน
ฟิล์มสามารถย่อยสลายจากการฝังกลบในดินได้ร้อยละ 100 ในวันที่ 18
		3.3.2 การเปลี่ยนสีตามค่า pH ของฟิล์ม
	pH
	l* (ค่าเฉลี่ย)
	a* (ค่าเฉลี่ย)
	b* (ค่าเฉลี่ย)
	สีที่สังเกตได้

	1
	44.3
	29.7
	13.0
	แดง

	3
	44.0
	22.7
	-3.3
	แดงม่วง

	5
	53.0
	20.0
	-7.7
	ม่วง

	7
	51.7
	18.0
	-8.0
	น้ำเงิน

	9
	61.3
	-22.0
	-9.7
	เขียว-ฟ้า

	11
	55.7
	-22.7
	50
	เขียว

	13
	58.0
	-32.0
	54.5
	เขียว-เหลือง


ตารางที่ 5 แสดงสีฟิล์มที่ pH ต่าง ๆ วัดด้วยColorimeter

ภาพที่ 4  สีของฟิล์มที่ pH 1.0, 3.0, 5.0 (ภาพบน จาก
ซ้ายไปขวา), 7.0 (กลาง), 9.0 ,11.0 และ 13.0 (ภาพล่าง 
จากซ้ายไปขวา)

4. สรุปและอภิปรายผล
	วันที่
	น้ำหนักฟิล์มหลังฝังดิน (กรัม)
	ร้อยละการสลายของฟิล์ม (%)

	0
	8.2
	-

	3
	6.9
	15.8

	7
	5.1
	37.2

	10
	3.4
	58.4

	14
	1.8
	78.0

	17
	0.5
	93.9


	ฟิล์มถุงเพาะชำคาร์บอกซีเมทิลเซลลูโลสเปลี่ยนสีตามค่า pH ของดิน โดยพบว่าการสังเคราะห์ CMC จากเส้นใยมะพร้าวในกระบวนการ Etherification ด้วย NaOH เข้มข้น 20% w/v เป็นสภาวะที่เหมาะสมที่สุด โดยให้ค่าระดับการแทนที่ (DS) สูงที่สุดเท่ากับ 0.43 และมีหมู่ฟังก์ชันจำเพาะของ CMC สอดคล้อง CMC เชิงพาณิชย์ ในขณะที่การใช้ความเข้มข้น NaOH ที่ต่ำหรือสูงเกินไปส่งผลให้ประสิทธิภาพในการสังเคราะห์ลดลงตามลำดับที่สังเคราะห์โดย NaOH ความเข้มข้น 20% w/v และสารสกัดดอกอัญชันความเข้มข้น 5% w/v มีค่าความเข้มข้นของแอนโทไซยานินที่สูงสุดเท่ากับ 24.8 mg/L ฟิล์มถุงเพาะชำสามารถสลายตัวได้ 100% ด้วยการฝังกลบดินในเวลา 18 วันและสามารถสังเกตการเปลี่ยนสีของฟิล์มตามค่า pH ได้อย่างชัดเจน

รูปที่ 5 ฟิล์มถุงเพาะชำคาร์บอกซีเมทิลเซลลูโลสเปลี่ยนสีตามค่า pH ของดิน

